Канстанцінопальскі патрыярхат Армянскай Апостальскай Царквы

Канстанцінопальскі патрыярхат Армянскай апостальскай царквы (арм.: Պատրիարքութիւն Հայոց Կոստանդնուպոլսոյ, турэцк.: İstanbul Ermeni Patrikhanesi) — аўтаномны патрыярхат Армянскай Апостальскай царквы. Кананічна падпарадкоўваецца Эчміядзінскаму Каталікосу, які валодае статусам Каталікоса ўсіх армян і тытулам Вярхоўнага Патрыярха. Заснаваны ў 1461 годзе. У распараджэнні армянскага Патрыярха Канстанцінопаля, які мае духоўную ступень архіепіскапа, знаходзяцца ўсе армянскія апостальскія цэрквы Турцыі і вострава Крыт. Патрыярх Канстанцінопальскі выконвае і свецкія абавязкі, такія як, напрыклад, прадстаўленне інтарэсаў армянскай абшчыны перад уладамі Турцыі. Рэзідэнцыя прадстаяцеля размяшчаецца квартале ў Кумкапы. Насупраць рэзідэнцыі Патрыярха стаіць царква Найсвяцейшай Багародзіцы, якая мае статус кафедральнага сабора. Спасылкі На Вікісховішчы ёсць медыяфайлы па тэме Канстанцінопальскі патрыярхат Армянскай Апостальскай Царквы